โยน ครม.เพิ่มชื่อวิทย์ในกระทรวงใหม่ กลุ่มทุนวิจัยขอเป็นหน่วยงานกลาง
ลุ้นคลอดกฎหมายสกัดรัฐบาลใหม่รอ,จากการเสวนาเรื่องกรอบอุดมศึกษา เมื่อรวมแท่งกับกระทรวงวิทยาศาสตร์และเทคโนโลยี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี (วท.) กล่าวว่า กระทรวงใหม่ใช้ชื่อว่า กระทรวงอุดมศึกษา วิจัยและนวัตกรรม ขณะที่คณะกรรมการกฤษฎีกามีข้อเสนอให้ใช้ชื่อว่า กระทรวงอุดมศึกษา วิทยาศาสตร์ วิจัยและนวัตกรรม ซึ่งคงต้องให้คณะรัฐมนตรีเป็นผู้ตัดสินใจ สำหรับโครงสร้างกระทรวงใหม่ ประกอบด้วย 4 กลุ่มงาน ได้แก่ กลุ่มแรกทำหน้าที่กำหนดยุทธศาสตร์ นโยบาย กลุ่มสองสถาบันวิจัยวิทยาศาสตร์ กลุ่มสามสถาบันวิจัยทางสังคมศาสตร์ มนุษยศาสตร์ และ กลุ่มสี่กลุ่มมหาวิทยาลัยทั้งรัฐและเอกชน,ศ.นพ.สุทธิพร จิตต์มิตรภาพ ประธานผู้ทรงคุณวุฒิทางด้านการแพทย์และสาธารณสุข สำนักงานคณะกรรมการวิจัยแห่งชาติ (วช.) กล่าวว่า ข้อดีของการรวมงานวิจัย กระทรวงวิทย์ และกระทรวงการอุดมฯ จะได้กำหนดเป้าหมายการผลิตบุคลากรด้านวิทยาศาสตร์ให้เพิ่มขึ้น โดยแบ่งหน้าที่การผลิตอย่างชัดเจน อย่างไรก็ตาม ในส่วนงานวิจัย ซึ่งหน่วยงานวิจัยที่ทำหน้าที่กำหนดนโยบายและยุทธศาสตร์ เช่น สภาวิจัยแห่งชาติ สำนักงานกองทุนสนับสนุนการวิจัย หรือ สกว. ควรเป็นหน่วยงานกลาง ไม่ควรสังกัดกระทรวงใดกระทรวงหนึ่ง ซึ่งอนุกรรมการการ อุดมศึกษาด้านวิจัยและสภาพัฒนาการเศรษฐกิจและสังคมก็เห็นด้วย,รศ.ดร.ชูศักดิ์ ลิ่มสกุล ที่ปรึกษาที่ประชุมอธิการบดีแห่งประเทศไทย (ทปอ.) และสมาชิกสภานิติบัญญัติแห่งชาติ (สนช.) กล่าวว่า สนช.มีอธิการบดีอยู่เกือบ 10 คน ได้เตรียมพร้อมไว้แล้วเมื่อร่างกฎหมายทั้ง 4 ฉบับ เข้าสภาจะพิจารณาโดยเร็วที่สุด ทั้งนี้ ส่วนตัวอยากให้กฎหมายทั้ง 4 ฉบับ ประกาศใช้พร้อมกันหรือเวลาใกล้เคียงกัน ก่อนเลือกตั้งตามที่วางเป้าหมายไว้ เพราะห่วงมากว่าหากผลักดันร่าง พ.ร.บ.จัดตั้งกระทรวงใหม่ก่อน ส่วนอื่นๆ ค่อยตามมาเกรงว่ารัฐบาลใหม่จะไม่สนใจสิ่งที่เตรียมไว้และทำตามอำเภอใจ.
จากการเสวนาเรื่องกรอบอุดมศึกษา เมื่อรวมแท่งกับกระทรวงวิทยาศาสตร์และเทคโนโลยี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี (วท.) กล่าวว่า กระทรวงใหม่ใช้ชื่อว่า กระทรวงอุดมศึกษา
อุดมศึกษา,กระทรวงวิทยาศาสตร์และเทคโนโลยี,สรนิต ศิลธรรม,กระทรวงอุดมศึกษา,สุทธิพร จิตต์มิตรภาพ,การศึกษา